Bretagne/Korpus-divyezhek-brezhoneg-galleg huggingface dataset:
Le déploiement de la fibre optique s’effectue progressivement partout en Bretagne, commune après commune, quartier après quartier, d’ici à 2026.
Tamm-ha-tamm e vez staliet ar wienn optikel e pep lec’h e Breizh, an eil kumun war-lerc’h eben, an eil karter war-lerc’h egile, hag echu e vo an traoù ac’hann da 2026.
Pour savoir quand la fibre arrivera chez vous, consultez la carte du déploiement accessible ici.
Evit gouzout pegoulz e vo staliet du-se, sellit ouzh ar gartenn a gaver amañ.
Pourquoi le déploiement est-il aussi long ?
Perak e vezer ken pell o staliañ ar wienn ?
Le déploiement des câbles optiques pour plus de 3 millions de Breton·ne·s est un chantier gigantesque qui nécessite beaucoup de moyens industriels et financiers et qui s’étale dans le temps.
Ur pezh chanter divent eo staliañ gwiennoù optikel evit ouzhpenn 3 milion a dud e Breizh, rak-se ez eus ezhomm da lakaat kalz arc’hant ha binvioù industriel e-barzh ar jeu e-pad pell amzer.
Déployer la fibre partout en Bretagne, commune par commune, rue par rue, est un vrai défi.
Ur gwir glaoustre eo staliañ ar wienn e pep lec’h e Breizh, an eil kumun war-lerc’h eben, an eil straed war-lerc’h eben.
Mon voisin a accès à la fibre, mais pas moi.
Gallout a ra ma amezeg kevreañ gant ar wienn, me ne ran ket avat.
Le déploiement de la fibre optique ne se fait pas selon les limites géographiques de la commune.
Ne vez ket staliet ar wienn optikel diouzh harzoù ar c’humunioù.
Il suit le tracé du réseau téléphonique réalisé il y a plusieurs dizaines d’années.
Graet e vez diouzh tres ar rouedad pellgomz a oa bet savet meur a zek vloaz zo.
Vérifiez votre éligibilité sur le site de l’exploitant de notre réseau.
Sellit e-barzh lec’hienn korvoer ho rouedad evit gouzout ha gallout a reer kevreañ ho lojeiz ouzh ar wienn.
Si votre logement est éligible, contactez votre fournisseur d’accès à internet.
Ma vez mat, it e darempred gant ho pourvezer monedoù Internet.
En cas de problème, n’hésitez pas à faire remonter vos difficultés auprès de l’entreprise THD Bretagne.
Ma vez un diaezamant bennak, it e darempred gant ar stal THD Breizh kuit a dortañ.
Ma commune est concernée par le déploiement de la fibre : combien de temps vont durer les travaux ?
Staliet e vo ar wienn e-barzh ma c’humun : pegeit e pado al labourioù ?
En moyenne, il faut compter un an de travaux sur chaque commune.
Evit pep kumun eo dav kontañ ur bloavezh labourioù well-wazh.
Ces délais peuvent, bien entendu, varier en fonction du territoire et du nombre de prises.
Evel-just e c’hall an traoù padout pell pe belloc’h diouzh al lec’hioù ha diouzh niver al lugelloù.
L’installation de la fibre nécessite en effet des démarches administratives, techniques, voire juridiques, la réalisation de plusieurs études, puis des travaux de génie civil et la pose d’équipements sur des distances cumulées très importantes.
Rak evit staliañ ar wienn e ranker kas ur bern difraeoù da benn, melestradurel, teknik ha gwirel zoken, ober meur a studiadenn, goude-se e vez labourioù ijinerezh sivil ha lakaet e vez aveadurioù war hedoù hir-hir a-benn ar fin.
Comment être informé lorsque mon logement sera éligible à la fibre optique ?
Penaos bezañ kelaouet pa vo gallet lugañ ma lojeiz ouzh ar wienn ?
Consultez notre carte pour connaître l’année prévisionnelle de travaux.
Sellit ouzh hor c’hartenn evit gouzout peseurt bloaz zo lakaet evit al labourioù.
Le moment venu, il vous suffit de suivre la carte mise en ligne par l’exploitant du réseau, l’entreprise THD Bretagne.
Pa vo deuet ar mare n’ho po nemet sellet ouzh ar gartenn lakaet enlinenn gant korvoer ar rouedad, ar stal THD Breizh.
Vais-je avoir une coupure Internet pendant la mise en place de la ligne haut débit ?
Daoust ha troc’het e vo Internet du-mañ keit ha ma vo staliet al linenn kas uhel-kenañ ?
Les lignes à très haut débit en fibre optique utilisent très souvent le même chemin que le réseau téléphonique actuel.
Alies-tre e tremen al linenn kas uhel-kenañ dre wienn optikel dre ar memes hent evel ar rouedad pellgomz a zo dija.
Vous ne serez raccordé à la fibre que si votre logement est éligible, c’est-à-dire si le réseau est déjà déployé dans votre rue et si vous avez souscrit à un abonnement fibre auprès d’un opérateur.
Ne viot kevreet ouzh ar wienn nemet gant ma vo luget ho lojeiz, da lavaret eo ma vez staliet ar rouedad en ho straed dija ha gant m’ho pez kemeret ur c’houmanant digant un oberataer.
Dans l’attente, vous conservez votre connexion actuelle.
Da c’hortoz e talc’hot gant ar gevreadenn a zo ganeoc’h betek bremañ.
Combien coûtera l’abonnement au très haut débit en fibre optique ?
Pegement e kousto koumanantiñ d’ar c’has uhel-kenañ dre ar wienn optikel ?
Devrai-je payer les frais d’installation ?
Daoust ha ret e vo din paeañ ar frejoù staliañ ?
Le montant de l’abonnement au très haut débit en fibre optique est fixé par les fournisseurs d’accès à Internet.
Termenet e vez priz ar c’houmanant d’ar c’has uhel-kenañ dre ar wienn optikel gant ar bourvezerien monedoù da Internet.
Les tarifs des abonnements au très haut débit en fibre optique sont du même ordre que ceux constatés sur le réseau cuivre.
Heñvel a-walc’h eo ar prizioù evit koumanantiñ d’ar c’has uhel-kenañ ouzh ar pezh a gustumer gwelet evit ar rouedad kouevr.
Des coûts liés au raccordement ou aux frais d’accès au réseau peuvent être facturés par l’opérateur.
Gallout a ra an oberataer lakaat paeañ frejoù liammet ouzh juntañ pe mont war ar rouedad.
Ces coûts peuvent être offerts selon la politique commerciale de votre opérateur.
Diouzh politikerezh kenwerzhel an oberataer e c’hall ar frejoù-se bezañ profet deoc’h.
Je n’ai pas accès à Internet ou ma connexion est trop lente.
N’hallan ket mont war Internet pe ne gevrean ket buan a-walc’h.
Est-il possible d’avoir déjà du haut débit ?
Gallout a ran kaout ar c’has uhel-kenañ diwar vremañ ?
Les zones géographiques (quartier, hameau, village) où un nombre important de foyers ne disposent pas de haut débit suffisant sont traitées en priorité.
An takadoù (karterioù, kêrioù, kêriadennoù) lec’h m’eo stank an tiegezhioù n’o deus ket a gas uhel a-walc’h a vez graet war o zro da gentañ.
Dans certains cas, le réseau cuivre pourra être modernisé dans l’attente de l’arrivée de la fibre.
E degouezhioù zo e vo gallet modernaat ar rouedad da c’hortoz ma vo staliet ar wienn.
Il existe également des solutions d’attente (cf. question suivante).
Bez’ ez eus diskoulmoù all da c’hortoz ivez (s.o. ar goulenn da-heul).
Quelles sont les solutions d’attente si je ne suis pas encore éligible à la fibre ?
Petra eo an diskoulmoù da c’hortoz, ma n’hallan ket kevreañ ouzh ar wienn du-mañ c’hoazh ?
Si votre connexion ADSL est insuffisante, des solutions existent pour avoir accès au haut débit, comme le satellite ou la 4G fixe.
Ma n’eo ket kreñv a-walc’h ho kevreañ ez eus diskoulmoù evit kaout an uhelgas, evel dre loarell pe ar 4G diloc’h.
Pour plus d’information, consultez les sites internet des fournisseurs d’accès à internet.
Evit gouzout hiroc’h, sellit ouzh lec’hiennoù Internet ar bourvezerien monedoù.
Il existe aussi ce site conseillé par Megalis Bretagne.
Megalis Breizh a ali ac’ahnoc’h ivez da sellet ouzh al lec’hienn-mañ.
J’ai un problème de connexion Internet, qui dois-je contacter ?
Diaezamantoù am eus o kevreañ ouzh Internet, gant piv eo ret din mont e darempred ?
Mégalis Bretagne et les collectivités bretonnes ne sont pas des fournisseurs d’accès à Internet.
Mégalis Breizh hag ar strollegezhioù e Breizh n’int ket pourvezerien monedoù da Internet.
Ils construisent le réseau de fibre optique qui est mis à disposition des fournisseurs d’accès à internet.
Sevel a reont ar rouedad gwienn optikel a vez implijet gant ar bourvezerien monedoù da Internet.
Nous vous invitons donc à contacter votre opérateur pour tous problèmes techniques liés à votre connexion.
Ho pediñ a reomp neuze da vont e darempred gant ho pourvezer evit kement diaezamant teknikel a vefe liammet ouzh ho kevreadenn.
Comment souscrire au très haut débit en fibre optique ?
Penaos koumanantiñ ouzh ar c’has uhel-kenañ dre ar wienn optikel ?
Suis-je obligé de changer d’opérateur ?
Ret eo din cheñch oberataer ?
À partir du moment où le réseau sera déployé près de chez vous, vous pourrez solliciter le fournisseur d’accès à Internet de votre choix pour souscrire un abonnement très haut débit en fibre optique.
Adal ma vo bet staliet ar rouedad e-kichen du-se e c’hallot mont e darempred gant ar pourvezer moned choazet ganeoc’h evit koumanantiñ d’ar c’has uhel-kenañ dre ar wienn optikel.
Si votre opérateur actuel propose des offres très haut débit en fibre optique sur votre zone, vous ne serez pas obligé de changer d’opérateur.
Ma vez kinniget ar c’has uhel-kenañ dre ar wienn optikel gant hoc’h oberataer en ho takad ne vo ket ret deoc’h cheñch oberataer.
Le raccordement au très haut débit nécessite-t-il des travaux dans mon habitation ?
Ha ret e vo ober labourioù e-barzh ma lojeiz evit bezañ luget ouzh ar c’has uhel-kenañ ?
Pour disposer d’une connexion très haut débit en fibre optique, il faut installer une nouvelle prise dans votre domicile et peut-être changer votre équipement.
Evit gallout kevreañ ouzh ar c’has uhel-kenañ dre ar wienn optikel e ranker staliañ ul lugell nevez en ho lojeiz ha cheñch an aveadurioù ivez marteze.
Ce raccordement sera effectué après votre demande d’abonnement auprès du fournisseur d’accès à Internet qui vous informera de la procédure.
Kevreet e vo ho lojeiz war-lerc’h m’ho po goulennet koumanantiñ gant ar pourvezer moned a lavaro deoc’h penaos ober diwar neuze.
Comment connaître la liste des opérateurs à ma disposition ?
Penaos kavout roll an oberataerien evit ma zakad ?
La liste des opérateurs présents à date sur le réseau public breton de fibre optique est disponible ici.
Roll an oberataerien a labour war rouedad publik ar wenn optikel e Breizh a gaver amañ.
Je ne souhaite pas être équipé de la fibre optique, que dois-je faire ?
Ne fell ket din kaout ar wienn optikel, petra eo ret din ober ?
Il n’y a rien à faire dans ce cas.
N’ho peus netra d’ober da neuze.
Vous gardez votre abonnement actuel.
Delc’her a rit gant ho koumanant evel m’emañ.
Vous ne serez équipé que si vous en faites la demande auprès d’un opérateur et que vous souscrivez un abonnement.
Ne vo ket staliet ar wienn optikel en ho lojeiz paneve ma c’houlennit gant un oberataer en ober ha ma paeit ur c’houmanant.
Puis-je garder mon ancienne ligne téléphonique cuivre ?
Ha gallout a ran delc’her gant ma linenn bellgomz kouevr gozh ?
Oui, il est possible de garder sa ligne téléphonique cuivre si vous ne souhaitez pas être raccordé à la fibre optique.
Ya, gallout a rit delc’her gant ho linenn bellgomz kouevr ma ne fell ket deoc’h kevreañ dre ar wienn optikel.
De tout temps les peintres ont aussi été écrivains.
A-holl-viskoazh e oa bet al livourien skrivagnerien ivez.
Qu’il s’agisse de correspondance, de théorie de l’art ou de poèmes, l’activité littéraire est chose bien connue des peintres : Michel-Ange (1475-1564) écrivait des sonnets, Léonard De Vinci (1452-1519) a laissé une production écrite d’une extraordinaire abondance, Nicolas Poussin (1594-1665) a rédigé plusieurs traités de peinture et Louis Garneray (1783-1857) a eu une carrière de corsaire, de peintre de la marine et d’écrivain.
Pe e vefe lizheroù, skridoù diwar-benn teorienn an arz pe barzhonegoù, ar vicher skrivagner zo un dra anavezet mat gant al livourien : Michelangelo Buonarroti (1475-1564) a skrive sonedoù, Leonardo da Vinci en deus lezet war e lerc’h skridoù puilh-puilh-puilh, Nicolas Poussin (1594-1665) en deus skrivet meur a dreded diwar-benn al livouriezh ha Louis Garneray (1783-1857) en deus bet ur resped kourser, livour eus an arme-vor ha skrivagner.
Au 19e siècle, Eugène Fromentin (1820-1876) était considéré aussi bien comme peintre que comme écrivain, de même que Jules Breton (1827-1906).
En 19vet kantved e oa kontet Eugène Fromentin (1820-1876) da vezañ ul livour kenkoulz hag ur skrivagner, ha memes tra evit Jules Breton (1827-1906).
Pourtant, cette double pratique est rarement passée à la postérité.
Koulskoude, ar pleustr doubl-se n’eo chomet en istor nemet ral a wech.
Celle-ci a retenu l’un ou l’autre de ces deux talents, laissant la plupart du temps le second dans l’oubli.
Dalc’het ez eus bet soñj eus an eil donezon pe eus egile, o lezel an hini all en ankounac’h peurliesañ.
Cette double activité témoigne bien souvent d’une quête esthétique de ces artistes, et possède un impact non négligeable sur leur production artistique.
An obererezh doubl-se a dest alies un enklask kenedel gant an arzourien-se, hag un efed ha n’eo ket dister en deus bet war o froduadur arz.
Comment dialoguent écriture et peinture chez ces artistes ?
Penaos e kendiviz ar skrivañ hag al livañ gant an arzourien-se ?
Certains ont-ils réellement eu l’ambition de devenir aussi écrivains ?
Daoust ha darn anezho o deus bet c’hoant da zont da vezañ skrivagnerien ivez evit gwir ?
La fin du 19e siècle offre un contexte particulièrement propice à l’éclosion de ces figures d’artistes doubles.
Fin an 19vet kantved a ginnige ur mare mat-tre d’an arzourien doubl-se da zont war wel.
La proximité des sphères littéraires et artistiques, qui culmine avec le symbolisme, encourage ces échanges, en proposant de renouveler les voies de l’art dans un objectif commun.
An tost ma oa bed al lennegezh ha hini an arz, a oa bet en e vog gant ar simbolouriezh, a yae a-du gant an eskemmoù-se, ha kinnig reneveziñ hentoù an arz evit ur pal boutin.
Qu’il s’agisse d’une véritable vocation, ou d’un simple passe-temps, nombreux sont les peintres à avoir pris la plume en cette fin de siècle, s’illustrant dans des genres aussi variés que la correspondance, la critique d’art, le roman, le théâtre, les récits de voyage, les mémoires, etc.
Pe e vefe ur gwir c’halvedigezh, pe un diverr-amzer hepken, niverus eo al livourien o doa kemeret ar bluenn e fin ar c’hantved-se war tachennoù liesseurt evel al lizheroù, ar burutelladennoù arz, ar romantoù, ar c’hoariva, an danevelloù beaj, an eñvorennoù, ha kement zo.
DE PONT-AVEN AUX NABIS : DES RÉCITS MULTIPLES
EUS PONT-AVEN D’AN NABIED : DANEVELLOÙ LIESSEURT
À partir du milieu du 19e siècle, l’arrivée massive en Bretagne des peintres en quête de dépaysement donne lieu à une importante production d’études et de tableaux.
Adalek kreiz an 19vet kantved e oa erruet e Breizh ur mor a livourien a oa o klask divroañ, ha gant-se e oa bet produet kalz a studiadennoù hag a daolennoù.
À côté de cette production graphique, c’est aussi dans leurs écrits que les artistes délivrent leur regard sur la Bretagne.
E-kichen an oberennoù grafek ez eo ivez en o skridoù e vez deskrivet sell an arzourien war Vreizh.
Ce mode d’expression leur permet d’ailleurs, pour certains, de s’émanciper du regard très pittoresque posé sur la région.
Gant an doare ezteurel-se e c’hall darn anezho dilezel ar sell kaer-kurius taolet ouzh ar vro.
La correspondance est, par excellence, le lieu de ces récits : ils y racontent leur quotidien, leur solitude ou au contraire l’effervescence d’une colonie de peintres ; décrivent les mœurs et les costumes, les fêtes et les marchés.
Al lizheroù eo al lec’h a’r gwellañ evit danevelloù an arzourien : enno e kontont o buhez pemdez, o digenvez pe er c’hontrol birvidigezh un drevadennad arzourien ; deskrivañ a reont ar gizioù hag ar gwiskamantoù, ar gouelioù hag ar marc’hadoù.
Mais ces lettres sont également l’occasion de parler peinture : ils y relatent alors la genèse de certaines de leurs œuvres et exposent parfois les difficultés qu’ils rencontrent.
Met al lizheroù-se zo ivez un digarez da gomz diwar-benn al livouriezh : kontañ a reont ginivelezh darn eus o oberennoù hag a-wechoù an diaesterioù a dalont outo.
Ces courriers permettent aussi de mettre en évidence l’influence de la Bretagne sur l’invention du synthétisme, révolution artistique impulsée par Paul Gauguin et Émile Bernard.
Gant al lizheroù-se e c’haller ivez lakaat war wel levezon Breizh war ijinadenn ar sintetegezh, ur reveulzi en arz a zo bet roet lañs dezhi gant Paul Gauguin hag Émile Bernard.
En outre, Paul Sérusier et Jan Verkade rencontrent la foi en Bretagne.
Ouzhpenn-se, Paul Sérusier ha Jan Verkade o deus kavet ar feiz e Breizh.
Cette révélation influence largement leurs œuvres et leur mode de vie.
Gant an diskuliadur-se e oa bet levezonet kalz o oberennoù hag o mod da vevañ.
Leurs échanges épistolaires portent les traces de cette transformation.
O eskemmoù lizheroù a dest an treuzfurmadur-se.
Avec Armand Seguin, ils trouvent en Bretagne la paix et le silence nécessaires à leur création, loin de l’effervescence de la vie parisienne.
Gant Armand Seguin e kavont e Breizh ar peoc’h hag an didrouz ret d’o obererezh krouiñ, pell diouzh birvilh ar vuhez e Pariz.
D’autres artistes prennent pour prétexte à cette venue en Bretagne la rédaction d’un récit de voyage.
Arzourien all a zeu da Vreizh war-zigarez skrivañ danevelloù beaj.
C’est le cas notamment d’Albert Clouard qui sillonnera la Bretagne deux étés durant, dans l’objectif de l’édition de son Tro Breiz.
Evel-se e oa bet kont gant Albert Clouard, da skouer, en doa ergerzhet Breizh a-dreuz hag a-hed e-pad daou hañvezh, evit embann e Dro Breiz.
Le groupe des Nabis se constitue à Paris autour du Talisman, un petit tableau réalisé par Paul Sérusier, sous la direction de Paul Gauguin, en 1888, à Pont-Aven.
Strollad an Nabied a oa bet krouet e Pariz en-dro d’an Tilsam, un daolenn vihan savet gant Paul Sérusier, dindan renerezh Paul Gauguin, e 1888, e Pont-Aven.
Cette leçon de Gauguin au Bois d’Amour fait aujourd’hui figure de récit fondateur dans l’histoire de l’art : on la retrouve dans tous les ouvrages traitant de cette période.
Ar gentel-se gant Gauguin e Koad Amour zo kontet en deiz hiziv da vezañ un danevell hag a ziazez istor an arz : kavet e vez en holl levrioù diwar-benn ar mare-se.
Elle inscrit Paul Gauguin comme maître d’une révolution picturale dont tous vont suivre les préceptes.
Lakaat a ra Paul Gauguin da vestr ur reveulzi c’hrafek a vo heuliet e gelennadurezh gant an holl.
L’admiration des artistes à son égard semble sans limites.
Estlamm-holl eo an arzourien dirazañ.
Or, le synthétisme apparaît conjointement sous les pinceaux de Paul Gauguin et Émile Bernard à l’automne 1888.
Hogen dont a ra ar sintetegezh war wel war un dro dindan barroù-livañ Paul Gauguin hag Émile Bernard en diskar-amzer 1888.
Cependant, le jeune Émile Bernard, âgé seulement de 20 ans, ne parvient pas à faire reconnaître son autorité et s’exile en Égypte pendant dix ans, suite à ce manque de reconnaissance.
Koulskoude Émile Bernard yaouank, oadet a 20 vloaz hepken, ne oa ket deuet a-benn da lakaat anavezout e aotrouniezh, hag eñ da zivroañ da Egipt e-pad dek vloaz, abalamour d’an diouer a anaoudegezh-vat.
En effet, dans son article « Le Symbolisme en peinture : Paul Gauguin », publié dans le Mercure de France en 1891, le critique d'art Albert Aurier érige Paul Gauguin en initiateur du synthétisme, aux dépends d'Émile Bernard.
Rak ar buruteller arz Albert Aurier, en e bennad « Ar Simbolouriezh el livouriezh », embannet er Mercure de France e 1891, a lakae Paul Gauguin da vezañ reizher ar sintetegezh, diwar-goust Émile Bernard.
Ce dernier rompt alors avec Paul Gauguin.
Hennezh en doa torret e zarempredoù gant Paul Gauguin.
Il passera une grande partie de sa vie à revendiquer la paternité du synthétisme, en faisant publier plusieurs articles à ce sujet.
Tremenet en doa ul lodenn vras eus e vuhez o c’houlenn groñs tadelezh ar sintetegezh, o lakaat embann meur a bennad war ar sujed-se.
En parallèle, Paul Gauguin met tout en œuvre pour élaborer son propre mythe.
E-skeud kement-se, Paul Gauguin a rae kement tra a c’halle evit sevel e vojenn dezhañ.
Son charisme et sa faconde ne laissent personne indifférent.
Den ebet ne oa diseblant dirak e garism hag e gaozeerezh.
Ses multiples voyages à l’autre bout du monde contribuent grandement à la constitution de ce mythe, de son vivant.
E lies beaj er penn all d’ar bed o doa sikouret kalz da sevel ar vojenn-se, hag eñ bev c’hoazh.
Gauguin meurt en 1903.
Marvet eo Gauguin e 1903.
À partir de cette date, Maurice Denis, petit à petit, élabore dans plusieurs articles, notamment « L’influence de Paul Gauguin » (1903), l’histoire de Pont-Aven que nous connaissons actuellement.
Adalek an deiz-se, Maurice Denis, tamm-ha-tamm, en deus savet e meur a bennad, da skouer « Levezon Paul Gauguin » (1903), istor Pont-Aven a anavezomp bremañ.
Il y fait intervenir tous les éléments du mythe : l’unique leçon au Bois d’Amour, le nom évocateur du Talisman et la place fondamentale de Paul Sérusier auprès de Paul Gauguin dans cette révolution.
Lakaat a ra holl elfennoù ar vojenn e-barzh : ar gentel nemeti e Koad Amour, anv kontus an Tilsam ha plas pouezus-kaer Paul Sérusier e-kichen Paul Gauguin er reveulzi-se.
Il œuvre ainsi à la construction d’un mythe qui vise à assurer à Paul Gauguin et ses disciples une postérité glorieuse.
Dre-se e labour da sevel ur vojenn hag a oa da reiñ brud bras ha glorius da bPaul Gauguin ha d’e ziskiblien.
D’autres artistes, dont Henri-Gabriel Ibels, présentent toutefois la constitution des Nabis de façon beaucoup moins mystique, mais empreinte de toute la légèreté que leur conférait alors leur jeunesse.
Arzourien all, evel Henri-Gabriel Ibels, a gont savidigezh an Nabied en ur mod ha n’eo ket ken mojennel, met intret gant ar skañvded a roe o yaouankiz da neuze.
La presse : une vitrine
Ar c’hazetennoù : ur werenn-diskouez
Dans les années 1880, deux événements viennent bousculer la structure du paysage artistique, essentiellement parisien.
Er bloavezhioù 1880 e oa deuet daou zarvoud da drebouliñ framm an arzourien, e Pariz dreist-holl.
En 1880, l’Académie des beaux-arts cesse d’organiser le Salon annuel de peinture, renvoyant cette organisation à la Société des artistes français.
E 1880 he doa paouezet Akademiezh an arzoù-kaer da aozañ Saloñs bloaziek al livouriezh, ha fiziet an aozadur-se e Kevredad an arzourien c’hall.
Puis, la loi du 29 juillet 1881 sur la liberté de la presse engendre l’éclosion spectaculaire de revues de toutes sortes.
Goude-se, al lezenn eus an 29 a viz Gouere 1881 diwar-benn frankiz ar c’hazetennoù a oa deuet war he lerc’h un niver estlammus a gelaouennoù a bep seurt.
Les peintres se retrouvent alors soumis à un double système de jugement pour leurs œuvres : celui des marchands et celui des critiques.
Setu m’en em gave an arzourien en ur reizhiad doubl a-fet barn o oberennoù : hini ar varc’hadourien ha hini ar vurutellerien.
Dès lors, ils se voient dans l’obligation de prendre eux-mêmes la plume pour défendre leurs idées et leurs œuvres.
Diwar neuze e oa bet ret dezho kemer ar bluenn o-unan evit difenn o soñjoù hag o oberennoù.
En 1895, Paul Gauguin écrit à Maurice Denis : « j’ai senti cette nécessité qui s’imposait à vous, jeunes peintres, d’écrire raisonnablement sur les choses de l’Art. […] Continuez tous à combattre soit avec le pinceau, soit avec la plume, c’est dans ma retraite mon plus fervent désir. »
E 1895, Paul Gauguin en doa skrivet da vMaurice Denis : « santet em eus ar redi-se a bouez warnoc’h, livourien yaouank, evit skrivañ gant skiant-vat diwar-benn traoù an Arz. […] Kendalc’hit d’en em gannañ pe gant ar barr-livañ pe gant ar bluenn. Ma c’hoant brasañ eo em retred. »
De cette manière, il enjoint les jeunes peintres à lutter contre la mainmise des littérateurs sur la critique d’art. Dans son texte Racontars de Rapin (1902), Gauguin défend précisément cette légitimité des peintres à parler peinture, contre le manque de compétence des « gens de lettres ».
Evel-se e vroud al livourien yaouank da stourm ouzh beli al lennegourien war buruterellezh an arz. En e destenn Kaozioù ur penturer (1902), Gauguin a zifenn end-eeun reizhegezh al livourien pa gaozeont eus livouriezh, er c’hontrol da ziouer a varregezh an « dud a lizhiri ».
Mais les collaborations d’artistes à la presse ne se limitent pas à la critique d’art. L’importante production de revues d’avant-garde leur offre également un espace d’expérimentation graphique et une vitrine pour leurs œuvres.
Met ouzhpenn ar burutellañ arz eo ar c’henlabour etre an arzourien hag ar c’hazetennoù. Gant produadur bras kelaouennoù penn-araok e roer dezho ul lec’h arnodiñ grafek hag ur werenn-diskouez evit o oberennoù.
Ces revues jouent un rôle primordial dans la reconnaissance des nouvelles voies ouvertes par la peinture de l’époque.
Ur roll a bouez bras zo c’hoariet gant ar c’helaouennoù-se a-fet anaoudegezh an hentoù nevez digoret gant livouriezh ar mare-se.
L'immense richesse de ces petites revues nous apparaît aujourd'hui : bouillonnement d'idées, remises en cause...
En deiz hiziv e weler puilhder bras-kenañ ar c’helaouennoùigoù-se : birvilh ar soñjoù, traoù lakaet e bili-bann...
Hétéroclites, elles pouvaient se présenter aussi bien sous forme de feuillets au format journal que de revues consistantes et pérennes telles Le Mercure de France ou La Revue Blanche.
Mesk-mailh e oant, ha gallout a raent bezañ un nebeud follennoù bras evel ur gazetenn kenkoulz ha kelaouennoù fetis ha padus evel Le Mercure de France pe La Revue Blanche.
Théâtre et décors : les Nabis en scène
C’hoariva ha kinkladurioù : an Nabied war al leurenn
Outre les revues, les Nabis s’investissent également dans le renouvellement du théâtre, qui subit une importante crise de la représentation à la fin du siècle : à une conception classique et conventionnelle du théâtre viennent s’opposer un théâtre du vrai, plus naturaliste et un théâtre d’idées, symboliste.
Ouzhpenn ar c’helaouennoù, an Nabied a roe bec’h evit nevezadur ar c’hoariva a oa en ur gwall blegenn e fin ar c’hantved : ouzh ur meizadur klasel a-gent eus ar c’hoariva e enebed ur c’hoariva eus ar gwirvoud, naturelouroc’h hag ur c’hoariva eus ar soñjoù, simbolour.
À Paris, les Nabis collaborent à la création de nombreux spectacles en réalisant les costumes, en dessinant les programmes, ou en peignant les décors des pièces mises en scène.
E Pariz, an Nabied a laboure evit krouidigezh arvestoù a-leizh : sevel a raent ar gwiskamantoù, tresañ ar programmoù, pe livañ kinkladurioù ar pezhioù-c’hoari leurennet.
André Antoine fonde en 1887 le Théâtre-Libre, avec l’objectif de renouveler les codes du théâtre, dans un esprit naturaliste.
E 1887 e oa bet diazezet gant André Antoine ar C’hoariva-Frank evit reneveziñ kodoù ar c’hoariva en ur spered naturelour.
Il fait appel aux Nabis, notamment pour la réalisation des programmes.
Goulennet en doa sikour an Nabied, evit sevel ar programmoù peurgetket.
À partir de 1893, ils rejoignent également Lugné-Poe, créateur du Théâtre de l’Œuvre, dans sa défense d’un théâtre symboliste, d’art et d’idées, dont Maurice Maerterlinck constitue l’un des auteurs phares.
Adalek 1893 e oant aet davet Lugné-Poe ivez, krouer C’hoariva an Oberenn, evit difenn ur c’hoariva simbolour, arz ha soñjoù, a oa Maurice Maerterlinck unan eus e aozerien bennañ.
En 1892, les Nabis montent ensemble, pour une représentation privée, sa pièce Les Sept Princesses.
E 1892 e oa bet savet asambles gant an Nabied, evit un abadenn brevez, e bezh-c’hoari Ar Seizh Priñsez.
Le spectacle est mis en scène par Paul-Élie Ranson, le décor réalisé par Jan Verkade, Paul Sérusier et Édouard Vuillard, les marionnettes sculptées par Georges Lacombe, les costumes dessinés par Maurice Denis, et le texte lu, entre autres, par Paul Sérusier et son frère.
Leurennet e oa an arvest gant Paul-Élie Ranson, savet ar c’hinkladur gant Jan Verkade, Paul Sérusier hag Édouard Vuillard, kizellet ar margodennoù gant Georges Lacombe, treset ar gwiskamantoù gant Maurice Denis, ha lennet an destenn, e-touez re all, gant Paul Sérusier hag e vreur.
Ils montent également ensemble plusieurs pièces de théâtre de marionnettes, dont L’Abbé Prout, théâtre de Guignol écrit par Paul-Élie Ranson en 1902.
Savet o doa ivez asambles meur a bezh-c’hoari margodennoù, en o mesk Ar Person Frep, c’hoariva Guignol skrivet gant Paul-Élie Ranson e 1902.
Même en Bretagne, Paul Sérusier continue à brosser des décors pour les troupes d'amateurs, fréquentes à l'époque.
E Breizh zoken, Paul Sérusier en doa kendalc’het da fardañ kinkladurioù evit ar strolladoù amatourien a oa puilh d’ar c’houlz-se.
À l'hôtel Julia de Pont-Aven, les représentations théâtrales se succèdent, mêlant sur scène habitants et peintres installés dans la région.
El leti Julia e Pont-Aven e veze abadennoù c’hoariva lerc’h-ouzh-lerc’h, ha mesket war al leurenn an annezidi hag al livourien staliet er c’horn-bro.
Par ailleurs, les arts décoratifs constituent la pierre de touche de l’art des Nabis.
A-hend-all e oa an arzoù kinklañ maen-touch arz an Nabied.
Dans une perspective moderniste, leurs recherches graphiques visent à renouveler le décor et à l’inscrire dans la vie quotidienne : affiches, estampes, objets manufacturés (mobilier, vaisselle, éventails, vitraux...) ou papiers peints composent une grande partie de leur production artistique.
Gant ur savboent arnevezer, o enklaskoù grafek a glaske adneveziñ ar c’hinkladur ha lakaat anezhañ er vuhez pemdez : liketennoù, stampoù, traoù oberiet (arrebeuri, listri, avelerioù, gwerennoù-livet...) pe paperioù-moger a yae d’ober un darn vras eus o froduadur arzel.
FICTIONS ET RÉCITS
FALTAZIOÙ HA DANEVELLOÙ
Tout au long du 19e siècle se développe dans toute l’Europe un intérêt passionné pour les littératures populaires.
Hed-da-hed an 19vet kantved e oa bet atravet an dud en Europa a-bezh gant al lennegezhioù pobl.
Théodore Hersart de La Villemarqué publie le premier recueil de chants populaires bretons, le Barzaz Breiz, en 1839.
E 1839 e oa bet embannet gant Kervarker an dastumad kanennnoù pobl breizhek kentañ, ar Barzaz Breiz.
Celui-ci connaît un immense succès dans les milieux lettrés.
Hennezh en doa graet berzh forzh pegement e metoù al lenneien.
À sa suite, d’autres folkloristes tels François-Marie Luzel ou Anatole Le Bras collectent des récits et des travaux fondateurs dans la mise au jour et la reconnaissance d’un patrimoine littéraire breton.
War e lerc’h, folklorourien all evel Fañch an Uhel pe Anatol ar Braz o doa dastumet danevelloù ha labourioù diazez o doa lakaet er gouloù ha skignet ur glad lennegel breizhek.
Ces découvertes inspirent également les peintres qui puisent volontiers dans ces textes de nouveaux sujets.
Awenet e oa bet al livourien ivez gant an dizoloadennoù-se, ha kavet o doa en testennoù-se danvez evit o labour.
Certains artistes proches des milieux celtisants, comme Albert Clouard, consacrent une grande partie de leur œuvre picturale et littéraire à ces légendes bretonnes.
Arzourien zo, tost d’ar metoù keltieger, evel Albert Clouard, o doa gouestlet un darn vras eus o oberennoù grafek pe lennegel d’ar mojennoù breizhek-se.
Celui-ci rédige en effet de nombreux drames en vers inspirés des chants du Barzaz Breiz ou d’autres légendaires bretons.
Hennezh en doa savet dramaoù niverus e gwerzennoù awenet gant kanennoù ar Barzaz Breiz pe dastumadoù mojennoù all.
Il réécrit notamment un Merlin L’Enchanteur et une Légende de Saint Guirec, auxquels il consacre également à chacun un tableau.
Adskrivet en doa, etre traoù all, Merzhin an Achantour ha Mojenn Sant C’hireg, ha gouestlet pep a daolenn dezho.
Émile Bernard appuie quant à lui l’intrigue de son roman La Tour, roman breton, sur un chant tiré du Barzaz Breiz, « Jénovefa de Rustéphan ».
Evit Émile Bernard a harp istor e romant An Tour, romant breizhek, ouzh ur ganenn tennet eus ar Barzaz Breiz, « Jenovefa Rustefan ».
L’association des légendes bretonnes à un Moyen Âge idéalisé inspire à certains artistes installés en Bretagne une production de peintures imprégnées d’un imaginaire esthétique médiéval, notamment celui de la tapisserie, et de thématiques issues des contes populaires.
Al liamm etre mojennoù Breizh hag ur Grennamzer diwar faltazi en deus awenet arzourien zo, staliet e Breizh, evit livadurioù intret gant ur faltazi genedel eus ar Grennamzer, da skouer hini ar pallennoù, ha temoù deuet eus kontadennoù pobl.
Ces influences sont particulièrement sensibles dans plusieurs des toiles de Paul Sérusier.
Al levezonoù-se a weler mat-tre e meur a daolenn gant Paul Sérusier.
Le portrait est l’un des genres communs à la peinture et à la littérature.
Ar poltredoù a gaver war un dro el livouriezh hag el lennegezh.
Celui-ci peut être public, et mettre en évidence un certain statut dans la société ; ou privé, présentant le modèle dans un cadre plus intime.
Gallout a reont bezañ foran, ha diskouez ur statud er gevredigezh, pe prevez pa ziskouezont ar patrom en ul lec’h nesoc’h.
Dans tous les cas, le portrait cherche toujours à dire quelque chose du sujet représenté, et induit bien souvent des caractéristiques morales.
Forzh penaos, ar poltredoù a glask atav lavaret un dra bennak diwar-benn ar sujed diskouezet, hag alies deren doareoù buhezel.
En peinture ou en littérature, la pratique de l’autoportrait est singulière.
El livouriezh hag el lennegezh ez eo dibar pleustr an emboltred.
Il s’agit pour l’artiste de dire quelque chose de lui.
Anv zo evit an arzourien da lavaret un dra diwar o fenn.
Lorsque Paul Sérusier se représente devant le paysage qu’il aperçoit de son atelier à Châteauneuf-du-Faou, en robe de bure, c’est bien plus le portrait d’un ermite qu’il donne à voir que celui d’un peintre parisien.
Pa liv Paul Sérusier e boltred dirak ar pezh a wel diwar e atalier e Kastell-Nevez-ar-Faou, ur sae vurell dindanañ, ez eo kalz muioc’h poltred un ermit a ro da welet eget hini ul livour parizian.
Émile Bernard réalise quant à lui une quarantaine d'autoportraits entre 1886 et 1941, témoins de ses transformations physiques mais également de ses recherches picturales.
Evit Émile Bernard en deus livet un daou-ugent emboltred bennak etre 1886 ha 1941, testoù eus e dreuzfurmadurioù fizikel hag ivez eus e enklaskoù a-fet al livañ.
En littérature, les mémoires et l’autobiographie permettent à l’auteur de revenir sur des souvenirs, d’interroger son évolution personnelle ou artistique, et de se faire le témoin d’une époque.
El lennegezh, gant an eñvorennoù hag an emvuhezskridoù e c’hall an aozer distreiñ war e eñvorennoù, klask gouzout hiroc’h diwar-benn e emdroadur personel pe arzel, ha bezañ test ur marevezh.
Parfois, ils lui permettent aussi de réécrire l’histoire de façon avantageuse.
A-wechoù e c’hall ivez adskrivañ an istor war well.
En revanche, le journal intime, rédigé au jour le jour, ne possède pas le recul d’une autobiographie, mais retrace de manière plus spontanée le parcours de son auteur.
A-du-all, an deizlevrioù, skrivet deiz-ha-deiz, n’o deus ket distok un emvuhezskrid, met kontañ a reont en ur mod natureloc’h buhez o aozerien.
Maurice Denis tiendra le sien plus de cinquante années durant, nous offrant une vision intime à la fois de son parcours d’artiste et de ses préoccupations quotidiennes.
Maurice Denis a zalc’has e hini ouzhpenn hanter-kant vloaz ha kinnig a ra deomp ur gwel nes eus e vuhez arzour hag e brederioù pemdez war un dro.
Les degrés d’intimité de ces autoportraits et récits de soi sont divers.
Liesseurt eo derez nested an emboltredoù ha danevelloù an-unan.
Mais tous ont en commun d’interroger l’identité des personnes qui les écrivent, et leur place dans le monde.
Met an holl anezho a bled gant identelezh an dud a skriv anezho, hag o flas er bed.
Ce sont aussi de précieux documents qui permettent de mieux connaître leur auteur, et parfois d’apporter un éclairage nouveau sur l’histoire de l’art.
Bez’ ez int ivez teulioù prizius a c’haller anavezout gwelloc’h o aozerien ganto, hag a-wechoù teurel ur banne sklêrijenn nevez war istor an arz.
Naturalisme : courant artistique, en particulier littéraire et pictural, qui consiste à imiter le réel de façon objective, et sans stylisation.
Naturelouriezh : luskad arzel, dreist-holl el lennegezh hag el livouriezh, a glask dreveziñ ar wirionez en ur mod objektivel, hep stilekaat anezhi.
Il s’oppose en en cela au synthétisme et au symbolisme.
Rak-se ez eo enebet ouzh ar sintetegezh hag ar simbolouriezh.
Symbolisme : courant artistique et littéraire de la fin du 19e siècle qui entend exprimer des idées à l’œuvre dans le monde, au-delà d’une représentation réaliste.
Simbolouriezh : luskad arzel ha lennegel eus fin an 19vet kantved a glask ezteurel soñjoù a gaver er bed, en tu-hont d’un taolennadur realour.
L’œuvre d’art est ainsi peuplée de « symboles », renvoyant à une réalité supérieure.
Setu m’eo poblet an oberennoù arz gant « arouezioù » a gas d’ur gwirvoud uhel.
Nabis : le groupe des Nabis (« prophètes » en hébreu) est fondé à Paris à l’automne 1888, autour de Paul Sérusier et du Talisman, ce petit panneau de bois réalisé par Paul Sérusier sous la dictée de Paul Gauguin lors de la leçon au Bois d’Amour à Pont-Aven.
Nabied : strollad an Nabied (« profeted » en hebraeg) a oa bet diazezet e Pariz en diskar-amzer 1888 en-dro da bPaul Sérusier ha d’an Tilsam, ar panellig koad-se savet gant Paul Sérusier dindan renerezh Paul Gauguin da-geñver kentel Koad Amour e Pont-Aven.
Plusieurs peintres adhèrent alors aux théories picturales du « maître », dont Maurice Denis, Georges Lacombe, ou encore Henri-Gabriel Ibels.
Meur a livour a oa tuet da neuze gant teoriennoù livañ ar « mestr », en o zouez Maurice Denis, Georges Lacombe, peotramant Henri-Gabriel Ibels.
Synthétisme : théorie plastique inventée en 1888 par Paul Gauguin et Émile Bernard.
Sintetegezh : teorienn neuziañ ijinet e 1888 gant Paul Gauguin hag Émile Bernard.
Dérivant du cloisonnisme, le synthétisme intervient comme une antithèse de l’impressionnisme : rejet de la touche et choix de couleurs pures posées en aplats cernés.
Dont a ra ar sintetegezh eus ar speurennouriezh ha bez’ ez eo ar c’hontrol-kaer eus an impresionouriezh : distaolet an touch ha choaz livioù pur lakaet en abladennoù gronnet.
Un tableau au regard de l’écrit : Paul Sérusier, Deux jeunes Bretonnes au collier d’or et l’ABC de la peinture.
Un daolenn e-keñver ar skrid : Paul Sérusier, Div Vretonez yaouank o c’holier aour hag ABC al livouriezh.
Pendant la période où les fondements de la peinture sont remis en cause (avec Paul Gauguin, Paul Cézanne, le fauvisme et le cubisme), Paul Sérusier est un des peintres qui conjugue le plus étroitement la réflexion théorique et la pratique picturale.
E-pad ar mare ma oa bet lakaet e bili-bann diazezoù al livouriezh end-eeun (gant Paul Gauguin, Paul Cézanne, ar faovouriezh hag ar gubouriezh), Paul Sérusier a oa unan eus al livourien a veske er mod strishañ ar preder teorikel ha pleustr al livañ.
Il tente constamment de clarifier les recherches qu’il met en œuvre dans sa peinture.
Dalc’hmat e klaske sklaeraat an enklaskoù a lakae da dalvezout en e livouriezh.
Le tableau Deux jeunes Bretonnes au collier d’or a été peint vers 1917-1920, pendant qu’il prépare la publication, en 1921, de son traité ABC de la peinture, premier aboutissement de ses recherches (car la réflexion continue longtemps, connue par ce qu’il en dit dans ses lettres à ses amis, entre autres Jan Verkade et Maurice Denis).
War-dro 1917-1920 e oa bet livet an daolenn Div Vretonez yaouank o c’holier aour, tra ma oa o prientiñ embannadur e dreted ABC al livouriezh e 1921, anezhañ disoc’h kentañ e enklaskoù (rak kendalc’het e oa ar preder e-pad pell, anavezet eo gant ar pezh a skrive en e lizheroù d’e vignoned, Jan Verkade ha Maurice Denis peurgetket).
En 1942, après la mort de Sérusier, ce dernier rééditera l’ABC de la peinture complété de ses souvenirs et d’une biographie.
E 1942, goude marv Sérusier, hennezh en doa adembannet ABC al livouriezh klokaet gant e eñvorennoù hag ul levrlennadur.
Dans un format en hauteur, deux femmes échangent un collier d’or.
E-barzh un daolenn mentet-uhel, div vaouez a eskemm ur c’holier aour.
Celle qui présente le bijou occupe tout l’espace à droite.
Emañ an hini a ziskouez ar bravig oc’h aloubiñ tout ar plas a-zehoù.
L’autre en léger retrait, coupée par le cadre, le regarde, curieuse et recueillie.
Un tammig war-dreñv emañ eben, troc’het gant ar stern, ha sellet a ra ouzh ar c’holier, kurius ha parfet.
Si le velours noir des bordures de la robe le suggère, les coiffes n’ont rien à voir avec la Bretagne et celles de Châteauneuf-du-Faou où Paul Sérusier est installé.
Voulouz du bordoù ar saeoù a laka da soñjal e kement-se, met ar c’hoefoù n’o deus netra da welet gant re Breizh na gant re Kastell-Nevez-ar-Faou ma oa staliet Sérusier.
Les broderies dorées de la coiffe sont imaginaires.
Diwar faltazi eo ar broderezhioù alaouret eus ar c’hoef.
Maurice Denis évoquera « les princesses de légende à la fois monastiques et rustiques aux visages secrets ».
Maurice Denis a ray anv eus « priñsezed ar mojennoù, war un dro leanezed ha maouezed garv o dremmoù kevrinus ».
Le collier est au creux de l’échange des mains, dont les horizontales rompent la dominante verticale de l’ensemble.
Emañ ar c’holier e kleuz eskemm an daouarn, hag o linennoù a-blaen a dorr al linennoù a-blom eus an hollad.
Calme et silence imprègnent cet échange qui suggère quelque rite d’une religion mystérieuse.
Sioulded ha didrouz a intr an eskemm-se a laka da soñjal en ul lid bennak en ur relijion gevrinus.
L’attention grave de l’une est toute acceptation silencieuse.
Evezh parfet an eil a ziskouez end-eeun an asant didrouz.
Le regard lointain de l’autre exprime la solennité de la pensée.
Sell pell eben a eztaol solenniezh ar soñj.
Leur réservant les teintes chaudes, la palette magnifie les femmes, en contraste avec les couleurs froides du feuillage ornemental qui sert de fond.
Evit kaeraat ar maouezed, al livour en deus miret evito al livioù tomm, padal ez eo yen livioù an deil kinklañ a dalvez da foñs.
Mais de discrets rappels préservent l’unité chromatique du tableau : légères touches d’ocre rouge et de terre d’ombre brulée dans le feuillage, un vert émeraude très pâle en place du blanc de la coiffe, un bleu cobalt franc au creux d’une manche.
Met gant tammoùigoù barr-livañ skañv eo gwarezet kempouez kromatek an daolenn : touchennoù pri-ruz ha douar-skeud en delioù, ur gwer-emrodez dislivet-kaer e plas ar gwenn er c’hoef, ur glaz kobalt flamm e pleg ur vilgin.
Dans l’ABC de la peinture, concis et bref, A traite des rapports de la peinture avec le modèle que constitue la nature.
En ABC al livouriezh, ul levr berr-berr anezhañ, A a bled gant an darempredoù etre al livouriezh ha patrom an natur.
Paul Sérusier n’y évoque pas le Talisman, ni la fameuse leçon qu’il a reçu de Paul Gauguin en 1888 et qui a déterminé son orientation, mais rappelle ses conseils : ne copiez pas la nature mais rêvez devant elle.
Sérusier ne ra ket anv eus an Tilsam nag eus ar gentel brudet en doa bet digant Gauguin e 1888 hag he doa digoret e hent dezhañ, met degas a ra da soñj eus e guzulioù : arabat eilañ an natur met hunvreal dirazi.
Ne jamais copier mais transposer… Deux jeunes Bretonnes au collier d’or, dans l’espace plan du tableau, nous transmettent comme un rêve.
Arabat eilañ morse met treuzlec’hiañ... Div Vretonez yaouank o c’holier aour, e spas plaen an daolenn, a gas deomp ur seurt hunvre.
B évoque les proportions et les nombres, l’équilibre et l’harmonie.
B a ra anv eus ar feurioù hag an niveroù, ar c’hempouez hag an unvaniezh.
Les lignes souples qui campent les deux femmes, « dessin cursif inspiré des Japonais », selon Maurice Denis, participent de cette harmonie.
Al linennoù soupl a dres an div vaouez, « tresadenn a-red-pluenn awenet gant Japaniz », hervez Maurice Denis, a gemer perzh en unvaniezh-se.
C parle de couleurs, de techniques et de mélanges, de dissonances et encore d’harmonie.
C a gont eus al livioù, an teknikoù hag ar meskadoù, an diskordañs peotramant an unvaniezh.
Sérusier dit à l’artiste : « Prends garde que ce choix dévoile les tendances de ton esprit ».
Lavaret a ra Sérusier d’an arzour : « diwall na vo ket diskuliet tuadurioù da spered gant ar choaz-se ».
Des croquis éclairent le développement, et annoncent le cercle chromatique.
Brastresoù a daol sklêrijenn war an emdroadur hag a gemenn ar c’helc’h kromatek.
En 1942, Maurice Denis le propose (en couleurs) avec ses deux palettes, tons chauds et tons froids.
E 1942 e oa bet kinniget gant Maurice Denis (e livioù) gant e ziv livaoueg, livioù tomm ha livioù yen.
Le contraste coloré entre les deux figures et le fond, fait de notre tableau son application parfaite, satisfaisant autant l’esprit que l’œil.
Ar c’hemm el liv etre an div dudenn hag ar foñs a lakaer da dalvezout en ur mod parfet en daolenn-mañ, brav ken evit ar spered ken evit an daoulagad.
La Bretagne, de 1945 à nos jours
Breizh, adalek 1945 betek hiziv an deiz
À la Libération, en Bretagne comme ailleurs en France, la priorité est au ravitaillement et à la reconstruction.
Pa voe fin ar brezel, e Breizh evel e lec’h all e Frañs, ez eo pourchas bevañs hag adsevel tiez a oa d’ober da gentañ-penn.
L’aménagement du territoire est au cœur des réflexions.
Adkempenn ar vro a oa e-kreiz ar preder.
Au début des années 1950, faisant le constat d’un retard de la péninsule armoricaine, la Bretagne s'organise pour défendre auprès du gouvernement les intérêts du territoire.
E deroù ar bloavezhioù 1950 e welas an dud e Breizh e oa dilañs gant o ledenez, rak-se en em renkjont evit difenn interestoù Breizh dirak ar gouarnamant.
À la fin des années 1970, grâce notamment au « plan breton », qui met l'accent sur la construction d'infrastructures de transport et le développement industriel, la Bretagne s’est redressée.
E fin ar bloavezhioù 1970 e oa adsavet Breizh gant ar « steuñv breton » dreist-holl a lakae ar pouez evit sevel enframmoù treuzdougen ha diorren an industriezh.
Elle devient la première région de France en matière d'agriculture et de télécommunications.
Dont a reas da vezañ ar rannvro gentañ e Frañs war dachenn al labour-douar hag ar pellgehentiñ.
Ses flux migratoires s’inversent : si l’on « monte » toujours à Paris, c'est par choix pour saisir une opportunité professionnelle.
Cheñch tu a reas red ar boblañs : ha pa’z eer da Bariz bepred e vez ur choaz a-berzh an den, abalamour ma’z eus bet tro da gavout labour eno.
La région attire, la population bretonne augmente après plus d’un siècle de forte baisse : les pôles urbains se développent alors que l'exode rural est toujours fort.
Sachet e vez an dud war-zu Breizh, kreskiñ a ra niver an dud enni goude ma oa digresket kalz e-pad ouzhpenn kant vloaz : lañs a vez gant ar c’hêrioù bras tra ma’z a ur bern tud kuit eus ar maezioù bepred.
Désormais perçue comme positive, l'identité culturelle est largement assumée, revendiquée, combinant renouveau de la tradition et élan créatif.
Diwar neuze e vez gwelet identelezh sevenadurel Breizh evel un dra vat, lakaet e vez war wel gant kalz a dud, mesket enni an hengoun nevesaet ha lañs ar c’hrouiñ.
Dans les années 1980 et 1990, de nombreux festivals se créent, ouverts sur le rock et la pop.
Er bloavezhioù 1980 ha 1990 e voe krouet festivalioù a-leizh, digor war ar sonerezh rock ha pop.
Signe de la tertiarisation de la société bretonne, la péninsule armoricaine devient l'une des principales régions touristiques françaises.
Deuet eo Breizh da vezañ unan eus ar rannvroioù pennañ e Frañs war dachenn an touristerezh. Aze e weler splann ez eus muioc’h-mui a bouez gant an trede gennad e ledenez Arvorig.
Indéniablement attractive au tournant du 3e millénaire, la Bretagne, réputée pour sa qualité de vie, est aussi traversée de questionnements et par la remise en cause du modèle économique qui durant les Trente Glorieuses a fait sa force.
Re wir eo, tra m’emaomp e bloavezhioù kentañ an 3e milved e vez sachet an dud war-zu Breizh a zo brudet evit kalite ar vuhez enni, met krog e vezer d’en em soñjal war draoù zo ha da lakaat ar patrom ekonomikel en arvar, ha pa oa bet roet lañs d’ar vro-mañ gantañ e-pad an Tregont vloaz glorius.
L’héritage de la prise de conscience environnementale des années 1960-70 se renouvelle : les enjeux de la transition écologique poussent à créer les conditions d'un monde plus durable, à tous les niveaux, économique, social ou de l'aménagement du territoire.
Ur mod nevez zo da zelc’her gant ar preder war an endro a oa deuet war wel er bloavezhioù 1960-70 : abalamour d’ar pezh a zo e dalc’h evit an treuzkemm ekologel e vezer lakaet da brientiñ an traoù evit ur bed padusoc’h war gement tachenn a vefe, ekonomikel, sokial pe evit a sell ouzh kempenn an tiriad.
Série Parade, Mark Neville, 2019
Ar rummad Parade, Mark Neville, 2019
Une autre image des supporters de l’En-avant de Guingamp.
Ur skeudenn difer eus harperien War-raok Gwengamp.
Fin 2019, le Musée de Bretagne a acquis douze photographies de la série Parade du britannique Mark Neville. Cette acquisition s’inscrit dans la continuité de l’enrichissement des collections de photographies contemporaines du musée et marque le lancement d'une collecte sur le sport en Bretagne.
E fin 2019 en doa prenet Mirdi Breizh daouzek luc’hskeudenn eus ar rummad Parade gant ar Breizhveuriad Mark Neville, evit delc’her da builhaat an dastumadoù luc’hskeudennoù a vremañ er mirdi ha kregiñ gant un dastumad diwar-benn ar sport e Breizh.